Witejcie, czesc i czolym !!! ...ale
co to za życie, bez piwa i gorzolki zamiost sniodanio ?!
Zanim ciepna swoja wersjo mazurskich przezyc,
chciolbych podziynkowac wszystkim co byli we Gwarku za to ze byli,
ze piwo pjyli, i ze sie tym spotkanim monyj niy mynij jak jo ucieszyli i
zabawjyli !
Na Mazurach bylo zima. Nawet fest zima ! Zaloga
miolech po byku, wszystek coch nagarusiyl i porozlywol, zawsze piyknie Anton
z Mariuszym posprzontali. Z tego mrozu spolech malo, a i koszmary mje niy
opuszczaly. Sztyc mi sie sniylo, ze kierys o sternikach leserach rozprawio
ale po przebudzeniu widziolech zaroz, ze to ni moze byc prowda, bo te
robotne synki zaroz o osmej rano pomogali mi otworzyc puszka z piwym ! Jak
rynka przestowala dygotac, szlo juz utrzimac i nie wyloc kieliszka, to nawet
naloli miarka. Robotne jak pieron ! Potym robjyli my narada kiery pieron tu
wplynyl i jak z tego garusu bez pomocy dzwiga czy holownika wylyzc ? Ale po
kieryms piwie czy miarce problym znikol do nastympnego "sniodanio"
. Oni zresztom sniodanio jedli, a nawet na zbytki sie ciepali i mieli deser
z szokuladow, co Anton Aldika ze sobom pywiozl ! Zniszczyli tego moc !
Wiater byl fest i po trzech dniach musiolech
oblyc czworte galoty, tak wiolo ze wszystek knefle mi pourowalo ! Na
czworty dziyn chopy zaczonli sie u mje i u sia doszukiwac objawow miazdzycy
( taki chorobsko szpetne ), bo bas od piwa zaczon nom mjazdzyc jaja !!! Ale
zmartwiyni przeszlo jak rynkom odyjmnyc, bo komandor ciepnyl haslo :
chop z malymi jajami to facet z ikrom !!! Te moji zaloganty tak sie to do
sia wziynli, ze ... Na Mikolajskim poszolech spac i kozolech im plynyc
za jednom z naszych lodek, co by sie njy stracili. Jeszcze mje koszmary o
leserach niy zdonzyly dopasc, a te pjerony mje budzom: Ed, my ich wszystkich
wyregaciyli, som my piyrwsi i niy wjymy kaj plynyc !!! W koncu zech usnyl a
przi budzyniu stwierdzilech obecnosc garca na glowie i dwoch nozy w plecach.
Tak wyrobjala naszo kuchnia przelatujonc tam i nazot na moja koja ! Pytom
sie tych majtkow skond to pyrtani i fala, kaj my som i kiedy podzie kufel na
szynkwasie postawic ? Tos ty colki Sniardwy z atlantyckom falom
przespol...mje rzekli z szelmowskim usmjychym lobmazanym aldikowskom
szekuladom ! Trzimom peruka, w drugij rynce puszka na przebudzyni, wyglondom
na poklad ...i rychtyg ze Sniardwow idymy do najblizszego baru obloc tyn
ewenymynt.
Kierys wjeczor byla zas knajpa i wsciekle psy (
gorzolka, sok malinowy i tobasco ) a jakos pierdola doczytol sie na glos w
gazecie ...ze alkohol zabija powoli !!!? I taki jedyn ryknyl przez calo sala
: o kieryj pani zawjyro, bo my momy czas ! We sluzie Guzianka oplata
komandor pozbjyrol podwojnie i sluzowymu padol, co by cieplyj wody dopuscil,
bo nos we fuzekle uziombo ! I tak do kupy to som niy wiym czamu mom
zolondek oberwany ? Ze smjychu, piwa, gorzoly abo jeszcze skuli czego
inkszego. Jedno wjym za to po pewnioku, za rok plynymy zas !!!
Oprocz mapy, koszulek, kozdy dostol od komandora
tako plyta cd-ika, co Chris tyz pjyknie umi robic.
I na koniec ciepna NOM wszystkim haslo z
okladki :
Pamietaj,
ze nie jest zmarnowany czas,
po
ktorym ludzie stają sie lepszymi
przyjaciolmi.
Nom, bo krzinkowicze, zeglorze, insze
ferajny...liczy sie byc razym, obcowac ze sobom i cieszyc sie z tego, ze byc
mogymy...
Za krotko relacjo z Mazur podpisany : ED
szl_Latn szl_Latn pol_Latn szl_Latn szl_Latn kon_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn pol_Latn szl_Latn pol_Latn szl_Latn szl_Latn szl_Latn pol_Latn szl_Latn pol_Latn slk_Latn slk_Latn pol_Latn slv_Latn szl_Latn pol_Latn szl_Latn szl_Latn szl_Latn szl_Latn